**9 класс**

**1.Расул Х1амзатовасул г1умрудул сонал рихьизаре.**

**А**) 1877-1956

**Б)** 1923-2003.

**В)** 1926 - 1997

**2.Расул Х1амзатовасул Ленинилаб премие сундуе г1оло кьураб?**

**А) «**Дир Дагъистан» абураб т1ехьалъе г1оло.

**Б)** «Т1адег1анал ц1ваби» абураб т1ехьалъе г1оло.

**В)** «Дун гьавураб сон» абураб поэмалъе г1оло.

**3.Расул Х1амзатовасул т1оцебе басмаялде бахъараб т1ехь кинаб?**

**А)** «Дир Дагъистан»

**Б**) «Х1асратаб рокьиги боркьараб ццинги»

**В)** «Муг1рул ва г1ат1илъаби»

**4. Гьал мухъал Расул Х1амзатовасул щиб асаралдаса росун ругел?**

**Дун рик1к1ада вуго . Дир рак1 муг1рузда буго …**

**А)** «Дагъистан»

**Б)** «Дир рак1 муг1рузда буго».

**В)** «Милъиршаби»

**5. Щиб асаралдаса росарал кколел гьал мухъал?**

**Гуро, гьерсихъаби пударе абе.Дир гьинал рак1 даим ч1алг1ун бук1уна**

**Хирияб, Дагъистан дур борхалъабахъ.Жалго болъал г1адал дур сухъмахънухахъ**

**А**) «Дир рак1 муг1рузда буго»

**Б)**  **«**Дир Дагъистан**»**

**В)** **«**Муг1рул ва г1ат1илъаби»

**6.Расул Х1амзатовасул «Дир рак1 муг1рузда буго» абураб поэмалъулъ сундул х1акъалъулъ бицунеб бугеб?**

**А**) Маг1арул халкъалъул къвак1иялъул, г1адатлъиялъул, рек1ел г1ат1илъиялъул, зах1мат

бокьиялъул, г1адан хиралъиялъул.

**Б)** Диналъ гьукъараб ч1агояб г1умруялъулрохелалъул.

**В)** Дагъистаниязул поэзиялъул ц1илъиялъул, гъварилъиялъул, мац1алъул пасих1лъялъул.

**7. Поэма сунда абулеб?**

**А)** Диалог къаг1идаялда сценаялда лъезе хъвараб асар.

**Б)** Г1умруялъулъ ккараб яги ккезе бегьулеб цо ишалъул х1акъалъулъ хъвараб къокъаб асар.

**В)** Бах1арчиял ва тарихиял лъугьа – бахъиазул бицунеб коч1одалъун яги харбидалъун хъвараб асар?

**8. Расул Х1амзатовасул «Дир Дагъистан» абураб т1ехьалъул аслиял багьадурзаби щал кколел?**

**А)** Жакъасеб къоялъул г1олилал.

**Б**) Абут1алиб Гъафуров, Ц1адаса Х1амзат ва живго автор.

**В)** К1удияб Ват1анияб рагъул г1ахьалчаг1и.

**9.** **Расул Х1амзатовасул «Дир Дагъистан» т1ехь сундасан г1уц1ун бугеб?**

**А)** Дагъистаналъул тарихиял баяназдаса

**Б)** Драмаялъул асаразул тайпаяздаса.

**В)** Х1акъикъиял къисабаздаса, рак1алда щвеяздаса, хъвай – хъваг1аяздаса,

маргьабаздаса, абияздаса, биценаздаса, легендабаздаса.

**10. Расул Х1амзатовасул «Эбелалде» абураб коч1ол аслияб пикру щиб кколеб?**

**А)** Эбел ц1унеян гьабулеб васият.

**Б)** Жиндирго эбелалъул къисматалъул х1акъалъулъ хъвай.

**В)** Эбелалъул лъималаздехун бугеб рокьул к1одолъи ва гьелда цере лъимал кидаго

налъулаллъун хут1и бихьизаби.

**11. Гьал мухъал Расул Х1амзатовасул щиб асаралдаса кколел?**

***Метер маг1арул мац1 хвезе батани,***

***Хваги дун жакъаго жаниб рак1 кьвагьун.***

**А)** «Милъиршаби»

**Б)** «Авар мац1»

**В)** «Маг1арулал»

**12. «*Рахьдал мац1 гьеч1они, гьеч1о миллат, гьелъул маданият, рух1ияб бечелъи. Умумуз ирсалъе тараб гьеб хазина наслабазе ц1унич1они, ц1унуларо халкъ».* Расул Х1амзатовасул кинаб коч1ол идея гьеб кколеб?**

**А)** «Маг1арулал»

**Б)** «Милъиршаби»

**В)** «Авар мац1»

**13. «Хваразул ц1аралдаса» абураб поэма лъица хъвараб?**

**А)** Г1абдулмажид Хачалов.

**Б)** Расул Х1амзатов.

**В)** Х1ажи Гъазимирзаев.

**14.К1иго гьудуласда гьоркьоб ккараб гара - ч1вари, рак1алдащвей х1исабалда хъвараб поэма ккола**

**А)** Расул Х1амзатов «Дир рак1 муг1рузда буго»

**В)** Расул Х1амзатов «Россиялъул солдатал»

**В)** Г1абдулмажид Хачаловасул «Хваразул ц1аралдаса»

**15. «Хваразул ц1аралдаса» поэмалъул аслияб идейияб маг1на щиб кколеб?**

**А)** Зах1маталъ инсан берцин гьавулевлъи бихьизаби.

**Б)** К1удияб Ват1анияб рагъда ч1варал нилъер умумул к1очене бегьунгут1и бихьизаби**.**

**В)** Жакъасеб къоялъул рохелги ургъелги бихьизаби.

**16.Г1абдулмажид Хачаловасул «Хваразул ц1аралдаса» поэмаялъул тема щиб кколеб?**

**А)** Эркенаб зах1маталъул, ц1ияб г1умруялъул г1уц1арухъанлъиялъул.

**Б)** Маг1арулазул г1умруялъул, гьезул лъик1ал г1адатазул

**В)** К1удияб Ват1анияб рагъул

**17. Кинаб асаралъе цебераг1илъун босун бугеб гьаб халкъияб аби?**

***Бах1арчиги х1алихьатги цо хабалъ лъола, халкъалъин абуни, цоясе бет1ер къулула, цоясе наг1ана кьола»***

**А)** Г1абдулмажид Хачалов «Хваразул ц1аралдаса»

**Б)** Расул Х1амзатов «Дир рак1 муг1рузда буго»

**В)** Расул Х1амзатов «Россиялъул солдатал»

**18.Асаралъул г1уц1иялда, гьелъул бут1аби рекъезариялда ва гьел бут1абазда гьоркьор ругел рухьеназда абула**

**А)** Сюжет.

**Б)** Композиция

**В)** Завязка.

**19.«Манарша » абураб къиса лъица хъвараб?**

**А)** Муса Мух1амадовас

**Б**) Фазу Г1алиевалъ

**В)** Г1арип Расуловас

**20. М. Мух1амадовасул «Манарша» асаралъул жанр бице.**

**А)** Хабар.

**Б)** Роман.

**В)** Къиса.

**21. Пат1имат, Катурай, Х1айдар, Сайгид лъица хъвараб кинаб асаралдаса героял кколел?**

**А)** Ф, Г1алиевалъул «Кини»

**Б)** М. Мух1амадовасул «Манарша»

**В)** Г1. Расуловасул «Хазина»

**22.Лъица хъвараб кинаб асаралдаса кколел гьал коч1ол мухъал?**

**Дуени щиб бугеб щобил милъиршо,**

**Щобал борхаталъуй яхин гурони?**

**А)** Ф.Г1алиевалъул «Кини»

**Б)** М. Мух1амадовасул «Манарша»

**В)** Р.Х1амзатовасул Дир рак1 муг1рузда буго»

**23. Муса Мух1амадовасул «Манарша» абураб къисаялъулъ бицен гьабулей г1урус муг1алималда ц1ар щиб бук1араб?**

**А)** Мария Антоновна

**Б)** Вера Васильевна.

**В)** Любовь Ярцева.

**24. Хунзахъ районалъул Бакьайч1иб росулъа поэт щив кколев?**

**А)** Г1абасил Мах1амад.

**Б)** Х1ажи Гъазимирзаев.

**В)** Г1арип Расулов.

**25. Х1.Гъазимирзаевасул кинаб коч1олъ бицунеб бугеб бач1унеб г1елалъул бук1инеселде цебе бугеб жавабчилъиялъул?**

**А)** «Васасде»

**Б)** «Гьудуласде»

**В)** «Лъалхъуге дир барти»

**26. Х1.Гъазимирзаевасул кинаб кеч1 бугеб г1олилазе малъа – хъвай гьабун хъвараб?**

**А)** «Гьудуласде»

**Б)** «Васасде»

**В)** «Лъалхъуге дир барти»

**27.Лъица хъварал «Эбелалъул рак1»,«Эбелалъул кеч1» абурал куч1дул?**

**А)** Фазу Г1алиевалъ.

**Б)** Г1арип Расуловас**.**

**В)** Машидат Гъайирбековалъ.

**28. Щиб районалъул щиб росулъа кколей Машидат Гъайирбекова?**

**А)** Шамиль районалъул Гьандихъ росулъа.

**Б)** Хунзахъ районалъул Лъаг1илухъа

**В)** Г1ахьвахъ районалъул К1арат1а росулъа**.**

**29. Машидат Гъайирбековалъул «Эбелалъул кеч1» абураб коч1ол идейияб маг1на щиб кколеб?**

**А)** Эбелалъул кинидахъ коч1ол пасих1лъи ва маг1наялъул гъварилъи бихьизаби.

**Б)** Эбелалъул коч1ол **къуват ва**

**В)** Ват1аналде т1аде къо ккараб мехалъ, бихьиназда цадахъ руччабаз баччараб бах1арчияб

зах1маталъул бици.

**30. Нужеца ц1алараб 9 классалъул «Авар адабият» т1ехьалъул автор щив кколев?**

**А)** Г1абдурах1мановГ1абдурах1ман Мух1амадх1абибович ва Меджидова Чакар Меджидовна.

. **Б)** Усахов Мух1амадрасул Усахович ва Гьиматов Мух1амад – Камиль Мух1амадович

**В)** Гьиматов Ах1мад Х1амзатовичас ва Сиражудин Х1айбулаевас.